open-index/open-wikipedia-markdown huggingface dataset:
Emping salji

**Kepingan salji** (juga **keping salji**) atau kembang salju ialah hablur ais yang mencapai saiz mencukupi dan barangkalinya berkumpul dengan hablur lain sebelum menurun melalui atmosfera Bumi dalam bentuk salji. Setiap kepingan ini membentuk suatu teras sekitar zarah habuk dalam jisim udara sangat tepu (*supersaturated air mass*) dengan menarik perhatian titsan air awan sejuk yang membeku dan terkumpul menghablur, lalu berbagai bentuk yang rumit dan berperinci terhasil akibat pengaruh suhu dan kelembapan atmosfera yang berubah-ubah.

Ais sendiri bersifat lutsinar, namun kepingan yang terkumpul boleh juga kelihatan berwarna putih disebabkan struktur hablurnya membias keseluruhan spektrum cahaya nampak sekitaran.

Bentuknya yang pecah enam dahulunya sering dicerap terperi sebagai bunga paling awalnya dicerapkan di China dalam *Ulasan Luar Sajak Han*《韓詩外傳》bertarikh 530 SM zaman Han Timur:「凡草木花多五出，雪花獨六出」- *fán cǎomùhuā duō wǔ chū, xuěhuā dú liù chū*"Bunga pohon rumput biasanya pecah lima, bunga salji pecah enam sahaja." Kajian lain diceburi *Katechismus der natuur* nukilan Joannes Florentius Martinet tahun 1777, pengetahuan ini ada tersebar ke Jepun sebagai suatu "ilmu Belanda" yang diterokai Doi Toshitsura (土井 利位 • どい としつら), seorang pembesar mencatatkan pemerhatiannya berteropong seni ajaran Belanda dalam buku *Pemeri Bergambar Bunga Salji* (雪華図説 *Sekka* *zusetsu*) tahun 1832.

## Rujukan

## Pautan luar
* [ftp://198.77.171.17/pub/High_Resolution_TIFF_Snow_Images_from_webpage Imej kepingan salji beresolusi tinggi]
Lecah salji

**Lecah salji** terhasil daripada campuran hablur ais kecil (misalnya dalam bentuk salji) yang mencair bersama air dalam bentuk cecair. Ia kadangkala juga boleh bercampur dengan kotoran lalu menyebabkannya kelihatan berwarna keperangan.

Lecahan ini boleh mendatangkan masalah dan bahaya kepada pesawat yang berangkat kerana kebolehannya mengurangkan cengkaman pada landasan berlepas lalu boleh menyebabkan kemalangan. Kereta dan lori turut terjejas kerana jarak pembrekan dikurangkan memberikan kesan yang sama.

## Rujukan
Kelenjar pituitari

Dalam anatomi vertebrata, **kelenjar pituitari**, atau **hipofisis**, adalah kelenjar endokrin yang berukuran sebesar kacang bersaiz sedang dan ditimbang seberat 0.5 gram (0.018 auns) dalam badan manusia. Ia adalah tonjolan di bahagian bawah hipotalamus pada pangkal otak. Hipofisis terletak pada fossa hipofisis tulang sphenoid di pusat fossa kranial tengah dan dikelilingi oleh rongga tulang kecil (*sella turcica*) yang diliputi oleh lipatan dural (diafragma sellae). Pituitari anterior (atau adenohipofisis) adalah lobus kelenjar yang mengawal beberapa proses fisiologi (termasuk tekanan, pertumbuhan, pembiakan, dan laktasi). Lobe pertengahan mensintesis dan merembeskan hormon yang meransang melanosit. Pituitari posterior (atau neurohypophysis) adalah lobus kelenjar yang bersambung secara fung-sional kepada hipotalamus oleh keunggulan median melalui tiub kecil yang dipanggil batang pituitari (juga dikenali sebagai tangkai infundibular atau infundibulum).

Hormon disembur dari kawalan kelenjar pituitari: pertumbuhan, tekanan darah, pengurusan tenaga, semua fungsi organ seks, kelenjar tiroid dan metabolisme serta beberapa aspek kehamilan, melahirkan anak, keperawatan, kepekatan air / garam di buah pinggang, suhu peraturan dan pelepasan sakit.

## Rujukan


## Pautan luar

* 
* 
*  {{ The Pituitary Foundation
*  The Pituitary Network Association -- pituitary.org
Gelombang dingin

**Gelombang dingin** atau **gelombang sejuk** ialah sejenis fenomena cuaca di mana suhu udara menurun secara mendadak. Pentakrifan yang digunakan Perkhidmatan Cuaca Negara Amerika Syarikat memperincikannya sebagai penurunan suhu mendadak dalam masa 24 jam seterusnya memaksa langkah perlindungan yang sebolehnya untuk kegiatan pertanian, industri, perdagangan dan sosial. Ciri tepat untuk fenomena ini ditentukan berdasarkan kadar penurunan cuaca persekitaran disukat serta suhu minimumnya yang bergantung kepada waktu dan kawasan geografi.

Di Amerika Syarikat, tempoh dingin ditakrifkan sebagai penurunan purata suhu yang tinggi negara kepada bawah .

## Kesan
Gelombang dingin boleh menyebabkan kematian dan kecederaan kepada ternakan dan hidupan liar. Pendedahan hidupan yang terjejas kepada keadaan sejuk mendorong kepada pengambilan kalori yang lebih besar kepada semua haiwan termasuk manusia. Sekiranya gelombang sejuk ditambah dengan penurunan salji yang berat dan berterusan, maka haiwan ragut barangkalinya tidak akan mendapat makanan yang diperlukan lalu mati akibat hipotermia atau kelaparan. Pembelian bahan makanan untuk mengatasi masalah ini sering memakan kos yang banyak kepada petani dan peladang yang terjejas.

Tempoh dingin dikaitkan dengan peningkatan kadar kematian dalam populasi di seluruh dunia. Kedua-dua gelombang dingin dan gelombang haba menyebabkan kematian, walaupun kumpulan yang berbeza mungkin terdedah kepada kejadian cuaca yang berbeza. Di negara-negara maju, lebih banyak kematian berlaku semasa gelombang haba berbanding dengan jerembak sejuk meskipun kadar kematian lebih tinggi di kawasan yang tidak membangun di dunia. SLebih ramai orang mati semasa cuaca sejuk berbanding cuaca panas pada peringkat global secara keseluruhannya akibat peningkatan penyakit seperti selesema, demam dan radang paru-paru.

Kesejukan yang melampau sering menyebabkan bekalan dan saluran paip air yang terdedah membeku. Kerosakan sebegini boleh merugikan dari segi tuntutan insurans harta. Permintaan untuk kuasa dan bahan api elektrik meningkat secara drastik pada masa ini, walaupun penjanaan kuasa elektrik mungkin akan gagal kerana pembekuan air yang diperlukan untuk penjanaan hidroelektrik pada ketika ini. Sesetengah logam boleh menjadi rapuh pada suhu rendah. Kenderaan bermotor mungkin gagal berfungsi kerana penyejukkan persekitaran - hal ini lebih cenderung di tempat-tempat beriklim sangat sejuk seperti Siberia dan sebahagian besar Kanada.

Gelombang dingin yang tidak dijangka pada musim tanaman di zon antara latitud boleh membunuh tumbuhan yang terdedah semasa peringkat awal pertumbuhan lalu   mati sebelum dapat dituai. Kebakaran hutan hasil pembakaran sisa biojisim mati dalam tanah yang terjejas juga boleh berkemungkinan dari keadaan ini.

## Lihat juga
*Gelombang haba
*Perenggan kutub
*Vorteks kutub
*Zud

## Rujukan
Sukan Afrika

**Sukan Afrika**, juga dikenali sebagai **Sukan Se-Afrika** atau **Sukan Seluruh Afrika**, merupakan sebuah acara beraneka sukan peringkat benua yang diadakan setiap empat tahun dan dianjurkan oleh Kesatuan Afrika (African Union - AU) dengan kerjasama Persatuan Jawatankuasa Olimpik Kebangsaan Afrika (Association of National Olympic Committees of Africa - ANOCA) dan Persatuan Konfederasi Sukan Afrika (Association of African Sports Confederations - AASC).

Semua negara bertanding berasal dari benua Afrika. Temasya pertama telah diadakan di Brazzaville, Congo pada tahun 1965. Jawatankuasa Olimpik Antarabangsa memberi pengiktirafan rasmi kepada temasya tersebut sebagai sebuah acara beraneka sukan peringkat benua bersama dengan Sukan Asia dan Sukan Seluruh Amerika. Sejak tahun 1999, temasya tersebut juga melibatkan atlet kurang upaya.

## Senarai edisi




## Rujukan
Muhyidin Abdul Rashid

Haji **Muhyidin bin Abdul Rashid** ialah seorang ahli politik Parti Islam Se-Malaysia dari negeri Terengganu, Malaysia. Beliau merupakan bekas Ahli Parlimen Hulu Terengganu selama satu penggal bermula tahun 1999 hingga 2004. Sejak 2018, beliau dilantik menjadi Setiausaha Politik kepada Menteri Besar Terengganu, Dr Ahmad Samsuri Mokhtar.

## Penglibatan dalam pilihan raya

## Isu-isu
### Bantahan Pembinaan Hotel Depan Masjid
Muhyidin Abdul Rashid telah membuat laporan kepada Biro Pengaduan Awam (BPA) berhubung bantahan atas cadangan pembinaan hotel tujuh tingkat dan satu blok bangunan rumah kedai tiga tingkat berhadapan Masjid Sultan Mahmud, Kuala Berang. Aduan itu turut berkait dengan dua institusi yang mempunyai autoriti kepada pembinaan terbabit iaitu Majlis Daerah Hulu Terengganu (MDHT) dan Majlis Agama Islam dan Adat Istiadat Melayu Terengganu (MAIDAM). Apabila siap kelak, difahamkan jarak antara bangunan hotel dan masjid cuma kira-kira 30 kaki sahaja. Pembinaan ini seolah-olah telah menafikan hak parkir jemaah. Namun yang dipertua MDHT Osman A Bakar enggan memberi komen mengenai projek kontroversi itu. Projek itu turut mencetuskan perdebatan di media sosial apabila laman Selamatkan Masjid Kuala Berang diwujudkan di Facebook. Antaranya, mereka bimbang ia mencetuskan masalah sosial.

### UMNO Gadai Tanah Rezab Melayu
Selepas UMNO mengambil alih kerajaan Negeri Terengganu pada tahun 2004, UMNO telah menukar milik satu bidang tanah di hadapan pejabat pos Kuala Berang daripada tanah rezab melayu kepada tanah (FreeHold) bebas milik diberikan kepada syarikat milik cina penyokong MCA. Beliau amat kecewa dengan sikap orang UMNO yang sanggup menggadaikan aset tanah di daerah Hulu Terengganu kepada orang bukan islam. Beliau dimaklumkan tanah lokasi tersebut telah diserahkan untuk membina bangunan bagi sebuah syarikat perniagaan, Zon Ria Malaysia Sendirian Berhad yang kini  telah mendirikan bangunan rumah kedai tiga tingkat sebanyak 17 lot. Beliau berharap agar perkara ini dikaji dan mengambil tindakan yang sewajarnya jika terdapat penyalah gunaan kuasa

## Anugerah dan penghormatan
* 
**  Ahli Mahkota Terengganu (AMZ) (2023)

## Rujukan
Persatuan Bola Voli Seluruh Indonesia

**Persatuan Sepak Tampar Seluruh Indonesia** (atau disingkat **PBVSI**) ialah induk pertubuhan sukan sepak tampar di Indonesia. Pertubuhan ini didirikan pada 22 Januari 1955 di Jakarta.

## Susunan Penyelia PBVSI 2010-2014.

# MENPORA
# Ketua Umum KONI dan KOI

**Penasehat**:

# Jeneral Pol. (P) Drs. Kunarto
# Siti Hardiyanti Rukmana
# Irjen Pol. (P) Dr. Hardiman, MBA

**Ketua Kehormatan**: Ny. Rita Subowo

**Pembina**: KAPOLRI

**Dewan Penyantun**:

# Ny. Dra. Siti Hartati Murdaya, MBA
# Ny. Melinda Teja
# Asmawi Syam
# Ny. Lestary Luhur

**Ketua Umum**: Jeneral Polis Drs.

Sutanto

**Timbalan Ketua Umum I**: Irjen Pol.

Drs. Edi Sunamo

**Timbalan Ketua Umum II**: Irjen Pol. Drs. Djoko Sardono

**Timbalan Ketua Umum III**: Ir. Arifin Tasrif

**Timbalan Ketua Umum IV**: Ir. Arief Harsono, MM

**Timbalan Ketua Umum V**: Brigjen Pol. Drs. Bambang Suedi

**Setiausaha Umum**: Irjen Pol.

Drs. Yudi Sushariyanto, SH.

**Timbalan Setiausaha Umum**:

# Brigjen Pol. Rumiah K, S.Pd.
# Kombes Pol. Drs. Dodik Yuristono
# Ny. Sari Mohami

**Bendahara**:

# Brigjen. Pol. Drs. Djoko Susilo, M.Si.
# Kombes Pol. Drs. Condro Kirono, MM

**Peralatan dan Padang**:	Ketut Sudadi

**Padepokan Sentul**:

# AKBP. Drs. Joko Sarwoko, MM
# Ny. Lucky Paloh

**Perunding Hukum**:

# Oman Abdurachman, SH
# Romie Habie, SH.

**Perhubungan dan Media**:

# Ny. Miranti Handajani Serad
# Bernadus Wijayaka
# Herman Endro

Ketua I (Pertubuhan):

# Drs. Purnama S. Yamil
# Ir. Nugroho

**Kabid. Pembinaan Perkumpulan**: Ir. Agus Purwono

Ketua II (Pembinaan Prestasi):

# Heyzer Harsono
# Drs. Yamin Nuriman

# Kombes Pol. Drs. Paulus Waterpauw
# Zulfarshah, SE.

# Ir. Anton Subowo
# Slamet Mulyanto
# Bernardus Wijayaka

**Kabid.**
 
**Kepelatihan**:

# Jopie Hehanusa
# Drs. Joko Margo
# Drs. Budirela

**Kabid.**
 
**Perwasitan**:

# Hans Sanger, BA.
# Drs. Rudi Dwiparma
# Sudjianto AS

Ketua III (Dana):

# Achmad Baiquni (BNI 46)
# Hendri Priosantoso (PGN)

Ketua IV (Hublu & Antar Lembaga):

# Dr. Ilham Akbar Habibie
# Ny. Jetty R. Pattiasina
# Ny. Santhi Hendrawati Serad

Ketua V (Perlawanan):

# Ir. Hanny S. Surkatty
# AKBP Drs. Adang Ginanjar

**Ketua Bidang Perlawanan**:

# K. Tahir Ali
# Reginald Nelwan

## Rujukan
Persatuan Bulu Tangkis Seluruh Indonesia

**Persatuan Bulu Tangkis Seluruh Indonesia** (disingkat **PBSI**) ialah badan induk sukan yang menetapkan kegiatan sukan badminton di Indonesia. PBSI ditubuhkan pada 5 Mei 1951 di Bandung dengan ketua umum pertamanya dijawat oleh Rochdi Partaatmadja.

## Sejarah
Ketika zaman penjajahan dahulu, terdapat kumpulan-kumpulan badminton di Indonesia yang bergerak sendiri tanpa satu tujuan dan cita-cita perjuangan di negara merdeka, mereka berpendapat perkara ini tidak boleh dibiarkan berterusan, sehingga perlu diusahakan satu pertubuhan secara kebangsaan, sebagai pertubuhan pemersatu.

Untuk menempuh jalan menuju satu wadah pertubuhan maka cara yang paling tepat ialah mempertemukan tokoh perbulu tangkisan dalam satu kongres. Pada semasa itu memang agak sukar untuk berkomunikasi antara satu daerah dengan daerah lainnya. Satu-satunya yang boleh ditempuh ialah persekitaran Pulau Jawa sahaja. Itupun boleh ditempuh selepas terbentuknya PORI (Persatuan Olah Raga Republik Indonesia).

Usaha yang dilakukan oleh Sudirman dan rakan-rakannya dengan melalui pengantara surat yang intinya mengajak mereka untuk menubuhkan PBSI membawakan hasil. Maka dalam suatu mesyuarat 5 Mei 1951 di Bandung lahirlah PBSI (**Persatuan Bulu Tangkis Seluruh Indonesia**) dan mesyuarat tersebut dicatat sebagai kongres pertama PBSI. Dengan ketua umumnya A. Rochdi Partaatmadja, ketua I Dick Sudirman, Ketua II: Tri Tjondrokoesoemo, Setiausaha I: Amir, Setiausaha II: E. Soemantri, Bendahara I: Rachim, Bendahara II: Liem Soei Liong.

Dengan adanya kepengurusan peringkat pusat itu maka kepengurusan di peringkat daerah atau provinsi automatik menjadi cabang yang berubah menjadi Pengda (Penyelia Daerah) manakala Pengcab (Penyelia Cabang) ialah nama yang diberikan kepada kepengurusan di peringkat kotamadya atau kabupaten.

## Senarai Ketua Umum PBSI

## Lihat juga
* Chairul Tanjung
* Djoko Santoso
* Try Soetrisno

## Rujukan

## Pautan luar
*
Kekonduksian haba

**Keberkonduktan haba, daya pengaliran haba, kekonduksian haba,** atau **keberaliran haba/terma** (sering dilambangkan *k*, *λ*, atau *κ*) ialah sifat bahan untuk mengalirkan haba. Ia dinilai terutamanya dari segi Hukum Fourier untuk pengaliran haba. Secara umum, kekonduksian terma adalah sifat tensor, menyatakan anisotropi sifat itu.

Pemindahan haba berlaku pada kadar yang lebih rendah dalam bahan-bahan keberkonduktan haba yang rendah daripada bahan-bahan keberkonduktan haba yang tinggi. Secara bersamaan, bahan keberkonduktan haba yang tinggi digunakan secara meluas dalam aplikasi sinki haba dan bahan keberkonduktan haba yang rendah digunakan sebagai penebat haba. Keberkonduktan haba sesuatu bahan mungkin bergantung kepada suhu. Daya tahan keberkonduktan haba disebut kerintangan haba.

## Unit keberkonduktan haba
Dalam Sistem Unit Antarabangsa (SI), keberkonduktan haba diukur dalam watts per meter kelvin (W/(m⋅K)). Dimensi keberkonduktan haba adalah M1L1T−3Θ−1, dinyatakan dalam dimensi jisim (M), panjang (L), masa (T), dan suhu (Θ). Dalam unit Imperial, keberkonduktan haba diukur dalam BTU/(hr⋅ft⋅°F).

Unit lain yang berkait rapat dengan keberkonduktan haba digunakan dalam industri pembinaan dan tekstil. Industri pembinaan menggunakan unit seperti nilai R (rintangan) dan nilai U (transmisi). Walaupun berkaitan dengan keberkonduktan haba bahan yang digunakan dalam produk penebat, nilai R dan U bergantung kepada ketebalan produk.

Begitu juga industri tekstil mempunyai beberapa unit termasuk *tog* dan *clo* yang menyatakan rintangan haba bahan dengan cara yang sama dengan nilai R yang digunakan dalam industri pembinaan.

## Lihat juga

* Termodinamik
* Tembaga dalam penukaran haba
* Pemindahan haba
* Nilai R (penebatan)
* Paip tertebat
* Kerintangan haba antaramuka
* Haba tentu
* Jambatan haba
* Kuantum konduktans haba
* Konduktans hubungan haba
* Keresapan haba
* Penerus haba
* Rintangan haba dalam elektronik
* Termistor
* Termogandingan

## Rujukan

; Catatan

; Rujukan

## Bacaan lanjut

* 
* Halliday, David; Resnick, Robert; & Walker, Jearl(1997). *Fundamentals of Physics* (5th ed.). John Wiley and Sons, New York .
* Srivastava G. P (1990), *The Physics of Phonons*. Adam Hilger, IOP Publishing Ltd, Bristol.
* TM 5-852-6 AFR 88-19, Volume 6 (Army Corp of Engineers publication)
* Reid, C. R., Prausnitz, J. M., Poling B. E., *Properties of gases and liquids*, IV edition, Mc Graw-Hill, 1987
* R. Joven, R. Das, A. Ahmed, P. Roozbehjavan, B. Minaie, "Thermal properties of carbon fiber/epoxy composites with different fabric weaves", in: SAMPE International Symposium Proceedings, Charleston, SC; 2012

## Pautan luar

* Thermopedia
* http://scitation.aip.org/content/aip/journal/jcp/41/12/10.1063/1.1725836J Chem Phys thermal conductivity of electrolyte solutions
* The importance of Soil Thermal Conductivity for power companies
* J Chem Phys gas mixtures
Termogandingan

**Termogandingan** merupakan peranti elektrik yang terdiri daripada dua konduktor elektrik yang berbeza yang membentuk persimpangan elektrik pada suhu yang berbeza. Sebuah termogandingan menghasilkan voltan yang bergantung kepada suhu akibat kesan termoelektrik, dan voltan ini boleh ditafsirkan untuk mengukur suhu. Termogandingan adalah jenis pengesan suhu yang digunakan secara meluas.

Termogandingan komersial adalah murah, boleh ditukar ganti, dibekalkan dengan penyambung standard, dan boleh mengukur pelbagai suhu. Berbeza dengan kebanyakan kaedah pengukuran suhu lain, termogandingan adalah berkuasa sendiri dan tidak memerlukan pengujaan bentuk luaran. Batasan utama dengan termogandingan adalah ketepatan; ralat sistem kurang daripada satu darjah Celsius (°C) boleh sukar dicapai.

Termogandingan digunakan secara meluas dalam sains dan industri. Aplikasi termasuk pengukuran suhu untuk kiln, ekzos turbin gas, enjin diesel, dan proses perindustrian lain. Termogandingan juga digunakan di rumah, pejabat dan perniagaan sebagai pengesan suhu dalam termostat, dan juga sebagai pengesan nyala dalam peranti keselamatan untuk peralatan gas.

## Lihat juga

* Pengesan fluks haba
* Bolometer
* Giuseppe Domenico Botto
* Termometer rintangan
* Termistor
* Kuasa haba
* Senarai pengesan
* Skala Suhu Antarabangsa 1990
* Dwilogam (mekanikal)

## Rujukan

## Pautan luar

* Thermocouple Operating Principle – University Of Cambridge
* Thermocouple
* Thermocouple Drift – University Of Cambridge
* Two Ways to Measure Temperature Using Thermocouples
* Thermocouple design guide
* Mineral-Insulated Thermocouple Know-How 
* Thermocouple Attachment – A Primer

Jadual data termogandingan:

* Jadual teks: NIST ITS-90 Thermocouple Database (B,E,J,K,N,R,S,T)
* Jadual PDF: J K T E N R S B
* Pakej Python thermocouples_reference mengandungi lengkung ciri banyak jenis termogandingan.
* Pakej R https://cran.r-project.org/web/packages/thermocouple Pengukuran Suhu dengan termogandingan, RTD dan IC Sensors.
* Jadual data: Thermocouple wire sizes
Perenggan kutub

Dalam meteorologi, **perenggan kutub** adalah sempadan antara sel kutub dan sel Ferrel sekitar 60° latitud di setiap hemisfera. Di sempadan ini, kecerunan tajam dalam suhu berlaku di antara dua jisim udara ini, masing-masing pada suhu yang sangat berbeza.

Perenggan kutub timbul akibat udara dingin kutub yang memenuhi udara hangat tropika. Ia adalah sebuah perenggan pegun kerana jisim udara tidak bergerak antara satu sama lain. Di luar pantai timur Amerika Utara, terutama pada musim sejuk, terdapat kecerunan suhu yang tajam di antara tanah yang dilindungi salji dan arus pantai yang panas.

Teori perenggan kutub mengatakan bahawa siklon pertengahan latitud terbentuk di sempadan antara udara panas dan sejuk. Pada musim sejuk, perenggan kutub beralih ke arah Khatulistiwa, manakala sistem tekanan tinggi menguasai lebih banyak pada musim panas.

## Pautan luar

* Graphic: Polar front - precipitation produced in zones of uplift
* Polar Front Theory of Midlatitude Cyclone Development
Penebatan haba

**Penebatan haba** atau **penebatan terma** ialah pengurangan pemindahan haba (iaitu pemindahan tenaga haba antara objek yang mempunyai suhu berbeza) antara objek dalam hubungan haba atau dalam jarak pengaruh radiasi. Penebatan haba boleh dicapai dengan kaedah atau proses yang direka khas, serta dengan bentuk dan bahan objek yang sesuai.

Aliran haba adalah akibat yang tidak dapat dielakkan dari hubungan antara objek dengan suhu yang berbeza. Penebatan terma menyediakan kawasan penebatan di mana pengaliran haba dikurangkan atau sinaran haba dipantulkan daripada diserap oleh jasad bersuhu rendah.

Keupayaan penebat bahan diukur sebagai songsangan keberkonduktan haba (k). Keberkonduktan terma yang rendah adalah bersamaan dengan keupayaan penebat yang tinggi (nilai rintangan). Dalam kejuruteraan haba, sifat penting lain bahan penebat ialah ketumpatan (ρ) dan muatan haba tentu (c) produk.

## Definition
Keberkonduktan haba *k* diukur dalam watts-per-meter per kelvin (W·m−1·K−1). Ini disebabkan pemindahan haba, diukur sebagai Kuasa, telah dijumpai (secara anggaran) berkadar dengan

* perbezaan suhu  \Delta T 
* kawasan permukaan hubungan haba  A  
* songsangan ketebalan bahan  d  

Daripada ini, ia mengikuti bahawa kuasa kehilangan haba  P  diberikan oleh  P = \frac{k A\, \Delta T }{d} 

Keberkonduktan haba bergantung kepada bahan, dan, untuk bendalir, adalah suhu dan tekanannya. Untuk tujuan perbandingan, keberkonduktan di bawah keadaan piawai (20°C pada 1 atm) biasanya digunakan. Bagi sesetengah bahan, keberkonduktan terma juga bergantung kepada arah pemindahan haba. 

Aksi penebatan dilakukan dengan memetikan/menyarung objek dengan bahan berkonduktan haba yang rendah dalam ketebalan yang tinggi. Mengurangkan kawasan permukaan yang terdedah juga boleh mengurangkan pemindahan haba, tetapi kuantiti ini biasanya ditetapkan oleh geometri objek yang akan disarung.

Penebatan pelbagai lapisan digunakan di mana kehilangan radiasi menguasai, atau apabila pengguna mempunyai isipadu dan berat penebat yang terhad (contohnya, cadar kecemasan, penghadang radiasi)

## Lihat juga

* Jisim terma
* Senarai keberkonduktan haba
* Cat insulatif

## Rujukan

## Bacaan lanjut

* US DOE publication, Residential Insulation 
* US DOE publication, Energy Efficient Windows 
* US EPA publication on home sealing
* DOE/CE 2002 

## Pautan luar

* Thermal Performance: Understanding how reflective insulation works
Kamaruzaman Abdullah

**Kamaruzaman Abdullah** merupakan ahli politik Malaysia berbangsa Melayu dari Parti Islam Se-Malaysia. Beliau merupakan bekas Ketua Dewan Pemuda PAS Negeri Terengganu dari 2015 hingga 2019. Dalam pentadbiran kerajaan negeri Terengganu, beliau dilantik menjadi Pengarah Institut Modal Insan Terengganu Sejahtera (I-MITS), sebuah agensi milik kerajaan Negeri Terengganu.

Beliau dilahirkan pada 5 Januari 1977 di Kampung Basong, Hulu Terengganu. Beliau telah berkahwin dengan Saniza Abdul Rahman dan Rahilah Saripan dan dikurniakan 9 orang cahaya mata.

## Rujukan

## Pautan luar

* Kamaruzaman Abdullah di Facebook
Hujan beku

**Hujan beku** atau **pembekuan hujan** ialah nama yang diberikan kepada kerpasan hujan yang membeku pada sentuhan ketika permukaan kekal pada suhu di bawah beku oleh jisim udara persekitaran. Tidak seperti slit kerpasan, campuran hujan dan salji, pelet ais, atau hujan batu, hujan beku dibuat sepenuhnya daripada titisan cecair. Titisan hujan menjadi supersejuk ketika melalui lapisan udara sub-beku beratus-ratus meter di atas tanah, dan kemudian membeku apabila bersentuhan dengan permukaan apa pun yang mengena, termasuk tanah, pokok, wayar elektrik, pesawat udara, dan kereta. Ais yang terhasil, yang dipanggil ais gilap, boleh dikumpulkan ketebalan kepada beberapa sentimeter dan meliputi semua permukaan yang terdedah.

Ribut yang menghasilkan ketebalan ais gilap yang ketara daripada hujan beku sering dirujuk sebagai ribut ais. Walaupun ribut ini tidak begitu ganas, hujan beku terkenal kerana menyebabkan masalah trafik di jalan raya, mematahkan ranting pokok, dan menumbangkan talian kuasa akibat berat mengumpul ais. Talian kuasa yang jatuh menyebabkan gangguan kuasa di kawasan yang terjejas sementara ais terkumpul juga boleh menimbulkan bahaya di atas kepala. Ia juga dikenali kerana sangat berbahaya kepada pesawat kerana ais secara efektif boleh 'membentuk semula' bentuk kerajang udara dan permukaan kawalan pesawat.

## Lihat juga

* Ais hitam
* Gerimis beku
* Hujan batu
* Pelet ais
* Ribut ais
* Keadaan mengais
* Senarai ribut ais

## Rujukan

## Pautan luar

* [Graphic Explanation](http://ww2010.atmos.uiuc.edu/(Gh)/guides/mtr/cld/prcp/zr/prcs/ice.rxml)
* Freezing rain in Moscow of 2010
Jalan Prangin, George Town

**Jalan Prangin** ialah jalan utama di kota George Town di Pulau Pinang, Malaysia. Jalan sehala, salah satu yang paling sibuk di pusat bandar, menjadi sempadan paling selatan di Tapak Warisan Dunia UNESCO dan mengendalikan beberapa tempat utama di bandar ini, termasuk Komtar dan Prangin Mall.

Jalan Prangin dinamakan sempena terusan yang pernah berlari melalui kawasan tersebut. Untuk sebahagian besar abad ke-19, Terusan Prangin menandakan sempadan selatan George Town. Terusan itu telah dibuang, sementara pembinaan Komtar pada tahun 1970an melancarkan bentuk perbandaran yang lebih moden di sepanjang Jalan Prangin.

## Etimologi

Jalan Prangin dinamakan sempena Terusan Prangin, sebuah jalan air sepanjang dua meter yang pernah wujud di kawasan itu. Terusan itu menghala sepanjang jalan dan ke dalam laut, membolehkan sampan dan bot kecil untuk menghantar barangan dari kapal besar berlabuh di Selat Pulau Pinang, dan juga hasil pertanian dari kawasan pedalaman di hiliran Pulau Pinang.

Jalan Prangin telah dinamakan semula Jalan Dr Lim Chwee Leong sebagai penghormatan kepada bapa Lim Chong Eu, Ketua Menteri Pulau Pinang yang kedua. Lim Chwee Leong, yang berasal dari Singapura, berpindah ke George Town pada awal abad ke-20 dan kemudian mendirikan dispensarinya di jalan raya. Walau bagaimanapun, penduduk Pulau Pinang tempatan terus merujuk kepada jalan dengan nama penjajahnya, Jalan Prangin. Ini mencerminkan konservatisme yang kuat di kalangan penduduk tempatan, yang melihat sejarah penjajah Pulau Pinang sebagai sebahagian daripada identiti tempatan mereka.

## Sejarah

Adalah dipercayai bahawa Jalan Prangin diciptakan pada abad ke-19. Ketika Terusan Prangin memudahkan pengangkutan barang dari laut dan pedalaman, sebuah pasar basah, yang dikenali sebagai 'Sia Boey' dalam Bahasa Hokkien Pulau Pinang, kemudian dibina di sepanjang jalan. Perkataan *'Sia Boey*' bermaksud hujung bandar, dan sesungguhnya, untuk abad ke-19, Jalan Prangin menandakan sempadan selatan George Town.

Terusan Prangin masih digunakan sehingga tahun 1950-an. Walau bagaimanapun, kemunculan kenderaan bermotor, serta bentuk perbandaran yang lebih moden, mula mengancam kewujudan kedua-dua terusan dan Pasar Sia Boey. Pada tahun 1970-an, banyak terusan telah ditutup; terusan itu telah menjadi tidak lebih daripada parit besar. Pada masa yang sama, pembinaan Komtar mengakhiri Pasar Sia Boey, yang sejak itu telah dipindahkan ke timur ke Macallum Street Ghaut.

Jalan itu dinamakan semula selepas Lim Chwee Leong pada tahun 1980-an.

## Mercu tanda
* Komtar
* Prangin Mall
* Sia Boey Market (kini tidak beroperasi)

## Lihat juga
* Senarai jalan di George Town, Pulau Pinang

## Rujukan
Hukum Snell

**Hukum Snell** (juga dikenali sebagai **hukum** **Snell-Descartes** dan **hukum pembiasan**) ialah rumus yang digunakan untuk menggambarkan hubungan antara sudut tuju dan pembiasan, apabila merujuk kepada cahaya atau gelombang lain yang melalui sempadan antara dua medium isotropik yang berbeza, seperti seperti air, kaca, atau udara.

Dalam optik, hukum ini digunakan dalam penyurihan sinar untuk mengira sudut tuju atau pembiasan, dan dalam optik eksperimen untuk mencari indeks biasan bahan. Hukum ini juga menepati dengan bahan meta, yang membolehkan cahaya dibengkokkan "ke belakang" pada sudut pembiasan negatif dengan indeks biasan negatif.

Hukum Snell menyatakan bahawa nisbah sinus sudut tuju dan pembiasan adalah bersamaan dengan nisbah halaju fasa dalam kedua-dua medium atau bersamaan dengan songsang nisbah indeks pembiasan:

: \frac{\sin\theta_2}{\sin\theta_1} = \frac{v_2}{v_1} = \frac{n_1}{n_2}

dengan setiap \theta merupakan sudut yang diukur dari normal sempadan, v ialah halaju cahaya dalam medium masing-masing (unit SI adalah meter per saat, atau m/s), \lambda sebagai panjang gelombang cahaya dalam medium masing-masing dan n sebagai indeks biasan (yang tidak berunit) untuk medium masing-masing

Hukum ini mengikut prinsip masa tersingkat Fermat, yang seterusnya mengikut dari penyebaran cahaya sebagai gelombang.

## Lihat juga

* Senarai indeks biasan
* Gelombang evanesen
* Pantulan (fizik)
* Tetingkap Snell
* Kalkulus variasi
* Optik Hamiltonian
* Persamaan interferometri N-celah

## Rujukan

## Pautan luar

* [Ibn Sahl and Snell's Law](http://materiaislamica.com/index.php/History_of_Islamic_Physics_(Snell%27s_Law))
* Discovery of the law of refraction
* Snell's Law of Refraction (Wave Fronts) by Todd Rowland, Wolfram Demonstrations Project
* Snell's law on a wall in downtown Leiden
Lebuh Pasar, George Town

**Lebuh Pasar** adalah jalan di bandar George Town di Pulau Pinang, Malaysia. Terletak di dalam Tapak Warisan Dunia UNESCO, jalan ini dinamakan sempena pasaran yang ditubuhkan oleh pendatang India ke Pulau Pinang. Jalan ini dikenali di Tamil sebagai Kadai Teru, yang bermaksud "jalan kedai". Pasaran terus berfungsi walaupun selepas penambakan penuh yang mewujudkan Lebuh Victoria.

Kawasan ini telah disiapkan oleh selatan India, yang kehadirannya masih mencolok sehingga hari ini. Bahagian bandar ini kini dianggap sebagai sebahagian daripada kawasan Little India di George Town. Jalan ini banyak peresamaan dengan jalan-jalan pasar di Chennai, Mumbai atau Delhi. Ia adalah tempat membeli-belah yang ketara di kalangan penduduk tempatan dan pelancong. Jalan ini juga terkenal dengan Masakan India Malaysia.

## Rujukan
Sudut tuju (optik)

Dalam optik geometri, **sudut tuju** adalah sudut di antara sinar tuju pada permukaan dan garis berserenjang dengan permukaan pada titik tuju, dipanggil normal. Sinar ini boleh dibentuk oleh mana-mana gelombang: optik, akustik, gelombang mikro, sinar X dan sebagainya. Dalam gambar di bawah, garis yang mewakili sinar membuat sudut θ dengan normal (garis putus-putus). Sudut tuju di mana cahaya pertama kali benar-benar dipantulkan secara dalaman dikenali sebagai sudut genting. Sudut pantulan dan sudut pembiasan adalah sudut lain yang berkaitan dengan pancaran.

Menentukan sudut pantulan dengan permukaan satah adalah perkara remeh, tetapi perhitungan untuk hampir mana-mana permukaan lain adalah jauh lebih sukar. Penyelesaian yang tepat untuk sfera (yang mempunyai aplikasi penting dalam astronomi dan grafik komputer) adalah masalah terbuka selama hampir 50 tahun sehingga keputusan tertutup diperoleh oleh ahli matematik Allen R Miller dan Emanuel Vegh pada tahun 1991.

## Lihat juga

* Kesan sudut matahari pada iklim
* Pantulan (fizik)
* Pembiasan
* Musim
* Jumlah pantulan dalaman

## Catatan

## Pautan luar

* 
* geometry : rebound on the strip billiards Flash animation
Pelet ais

**Pelet ais** ialah satu bentuk kerpasan yang terdiri daripada bola ais yang kecil dan lut cahaya. Pelet ais lebih kecil daripada hujan batu yang terbentuk dalam ribut petir berbanding musim sejuk, dan berbeza dengan graupel ("hujan batu lembut") yang terbuat dari raim putih yang sejuk, dan dari campuran hujan dan salji yang cair atau separa pepejal berlecah. Pelet ais sering melantun apabila mereka melanda tanah atau objek pepejal lain, dan membuat "ketukan" denga pic yang lebih tinggi apabila mengena objek seperti jaket, kaca depan, dan daun kering, berbanding dengan percikan hujan cair. Pelet umumnya tidak membekukan menjadi jisim pepejal kecuali apabila dicampur dengan hujan beku.

## Lihat juga

* Hujan beku
* Graupel
* Hail

## Rujukan

## Pautan luar
Kelutsinaran dan kelutcahayaan

Dalam bidang optik, kelutsinaran (juga dikenali sebagai **kejernihan**, **ketelusan** atau **kejelasan**) ialah sifat fizikal yang membolehkan cahaya melalui bahan tanpa serakan. Pada skala makroskopik (satu dimensi yang dikaji jauh lebih besar daripada panjang gelombang foton yang dipersoalkan), foton boleh dikatakan mengikuti Hukum Snell. **Kelutcahayaan** ialah satu superset kelutsinaran: ia membolehkan cahaya melalui, tetapi tidak semestinya (lagi, pada skala makroskopik) mengikuti Hukum Snell; foton boleh berserakan di salah satu daripada kedua-dua antara muka di mana terdapat perubahan dalam indeks pembiasan, atau secara dalaman. Dalam erti kata lain, medium lutcahaya membolehkan pengangkutan cahaya manakala medium lutsinar bukan sahaja membolehkan pengangkutan cahaya tetapi membolehkan pembentukan imej. Bahan lutsinar kelihatan jelas, dengan penampilan keseluruhan satu warna, atau gabungan apa pun yang membawa kepada spektrum yang cemerlang setiap warna. Sifat yang bertentangan dengan kelutsinaran ialah kelegapan.

## Lihat juga

* Serakan Brillouin
* Meter kejelasan
* Kristal koloid
* Jerebu (optik)
* Serakan cahaya
* Cermin pelikel
* Hablur fotonik
* Logam lutsinar
* Kekeruhan

## Rujukan

## Bacaan lanjut

* *Electrodynamics of continuous media*, Landau, L. D., Lifshits. E.M. and Pitaevskii, L.P., (Pergamon Press, Oxford, 1984)
* *Laser Light Scattering: Basic Principles and Practice* Chu, B., 2nd Edn. (Academic Press, New York 1992)
* *Solid State Laser Engineering*, W. Koechner (Springer-Verlag, New York, 1999)
* *Introduction to Chemical Physics*, J.C. Slater (McGraw-Hill, New York, 1939)
* *Modern Theory of Solids*, F. Seitz, (McGraw-Hill, New York, 1940)
* *Modern Aspects of the Vitreous State*, J.D.MacKenzie, Ed. (Butterworths, London, 1960)

## Pautan luar

* UV stability
* Properties of Light
* UV-Vis Absorption
* Infrared Spectroscopy
* Brillouin Scattering
* Transparent Ceramics
* Bulletproof Glass
* Transparent ALON Armor
* Properties of Optical Materials
* What makes glass transparent ?
* Brillouin scattering in optical fiber
* Thermal IR Radiation and Missile Guidance
Anak Jantan

***Anak Jantan*** ialah  sebuah filem aksi Malaysia tahun 2014 arahan Faizul A. Rashid terbitan Grand Brilliance dan Primeworks Studios. Filem ini ditayangkan pada 30 Oktober 2014.

## Sinopsis
*Anak Jantan* menceritakan kisah Darin yang dihantui oleh kehidupan yang lalu. Gaya hidup negatifnya berubah sama sekali apabila beliau jatuh cinta kepada seorang wanita dari kampungnya bernama Nara. Tidak lama kemudian, pasangan ini berhijrah ke bandar KL untuk memulakan kehidupan baru. 

Mereka dikurniakan seorang anak lelaki yang bijak bernama Saufi. Malangnya, kebahagiaan keluarga mereka tidak bertahan lama dengan ketibaan Somchai, seorang rakan lama yang kembali menyebabkan pergolakan di tempat kerja Darin.

## Pelakon
### Pelakon utama
* Farid Kamil sebagai Darin
* Nora Danish sebagai Nara
* Bront Palarae sebagai Somchai
* Azhan Rani sebagai Ejen Ali
* Qi Razali sebagai Mat Isa
* Pablo Amirul sebagai Rambo

### Pelakon pembantu
* Abu Bakar Omar sebagai Pak Dee
* Aznah Hamid sebagai Mak Nara
* Ezzaty Abdullah sebagai Wartawan

### Penampilan khas
* Rahim Razali sebagai Pak Ya
* Cristina Suzanne sebagai Pekerja
* Henzi Andalas sebagai Pengawal keselamatan
* Amai Kamarudin sebagai Pengawal peribadi
* Tengku Iesta Tengku Alaudin sebagai Tan Sri
* Abdul Razak Mohaideen sebagai Kapten

## Penerbitan
*Anak Jantan* ditulis oleh Opie Harris dan diarahkan oleh Faizul A. Rashid yang sebelum ini mengarahkan filem *Bisikan Syaitan* (2013).

Farid Kamil dan Bront Palarae yang sebelum ini bekerjasama dalam filem *[[Anak Halal]]* (2007) dan *[[V3 Samseng Jalanan]]* (2010) menjayakan watak utama dalam filem ini. Bagi menghidupkan peranan masing-masing, Bront dan Farid melakukan lagak ngeri sendiri, dengan sokongan pakar aksi lagak ngeri Thailand. Beberapa adegan yang menggunakan dialog bahasa Siam oleh pelakon Thailand dan dialih suara ke Bahasa Melayu bagi memudahkan pemahaman penonton. Hampir 15 peratus penceritaan dalam *Anak Jantan* telah dipotong oleh Lembaga Penapisan Filem (LPF).

Faizul dalam temuramah bersama *[[Sinar Harian]]* berkata idea untuk menghasilkan filem ini sudah lama tercetus bersama penerbit, Abdul Latiff Mohaideen dan Penerbit Eksekutif, Tengku Iesta Tengku Alaudin. Beliau berkata: "Idea ini bermula apabila menceritakan detik debaran ketika anak saya, Arissa Aqila, hilang selama lima minit di pasaraya." Penggambaran dijalankan di Kuala Lumpur, Langkawi dan Thailand. Faizul turut memberitahu bahawa jalan cerita filem tentang puak yang berselindung di sebalik agama dalam melakukan kekejaman tidak mempunyai kaitan dengan mana-mana kegiatan pengganas.

## Rujukan

## Pautan luar
*
Kampung Sri Asahan

**Kampung Sri Asahan** merupakan sebuah kampung yang terletak di Gemencheh, dalam Negeri Sembilan, iaitu sebuah negeri di Malaysia.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Sri Asahan, Gemencheh, Negeri Sembilan ialah 73200.

## Rujukan
  

## Pautan luar
* Lokasi '''Kampung Sri Asahan''' di Peta Google
Masjid Kobe

**Masjid Kobe** (神戸モスク, *Kobe Mosuku*) ataupun **Masjid Islam Kobe** (神戸ムスリムモスク, *Kobe Musurimu Mosuku*) ialah sebuah masjid yang dibina di bandar Kobe di wilayah Hyogo, Jepun, dan disahkan sebagai masjid pertama di Jepun. Masjid ini juga terselamat daripada bom semasa Perang Dunia Kedua serta mampu bertahan dalam gempa bumi Hanshin 1995. Pereka bentuk masjid ini ialah pakar seni bina Czech, Jan Josef Švagr (1885–1969) yang terkemuka dalam mereka bentuk rumah-rumah ibadat Barat di negara ini.

## Rujukan

## Lihat juga
* Islam di Jepun

## Pautan luar
* Laman rasmi

## Bacaan lanjut
*
Anakanda ketiga Duke dan Duchess Cambridge

**Anakanda ketiga Duke dan Duchess Cambridge** boleh merujuk kepada:
*Puteri Amelia dari Great Britain (1711–1786), diputerakan sementara ayahanda dan bondanya (George II dan Caroline dari Ansbach) masih Duke dan Duchess Cambridge
*Puteri Mary Adelaide dari Cambridge (1833–1897)
*Augustus FitzGeorge (1847–1933), anakanda ketiga Putera George, Duke Cambridge, tetapi perkahwinan ayahanda dan bondanya tidak sah di sisi undang-undang di England dan bondanya dikurniakan gelaran Duchess
*Putera Louis dari Cambridge (diputerakan 2018), putera Duke dan Duchess Cambridge kini
Jacob Sartorius

**Rolf Jacob Sartorius** (juga dikenali Jacob Sartorius) merupakan penyanyi dan personaliti internet dari Amerika Syarikat. Beliau dikenali di media sosial dengan menyiarkan video sinkronasi bibir di musical.ly. Pada tahun 2016, beliau telah mengeluarkan debut tunggalnya "Sweatshirt" yang meraih carta Hot 100 di Amerika Syarikat dan Kanada. Beliau juga adalah artis muzik paling laris ke-9 pada tahun 2016.

## Awal kehidupan
Sartorius telah dilahirkan di Oklahoma. Selepas kelahirannya, beliau telah diambil sebagai anak angkat dan berpindah ke Virginia kerana bapa kandungnya tidak dapat menjaganya. Beliau dibesarkan di Reston, Virginia dengan keluarga angkatnya. Pada usia 7 tahun, Sartorius mula menjinak dalam industri muzik, dimana beliau telah menemukan cintanya terhadap persembahan; walau bagaimanapun beliau juga sering kali dibuli oleh orang lain.

Pada tahun 2014, Sartorius memuat naik video atas talian pertamanya di Vine ketika berumur 11 tahun. Video, yang merupakan mesej mengenai anti-buli, menjadi tular dan bermulalah kemasyhurannya di media sosial. Selepas kerap memuat naik video ke Vine, Sartorius menjadi agak terkenal dalam aplikasi tersebut. Selepas tahun itu, Sartorius menyertai Musical.ly dimana kemasyurannya dalam talian melonjak. Video sinkronasi bibirnya dalam aplikasi tersebut menjadi begitu terkenal dan membawa beliau menjadi salah satu bintang teratas aplikasi dengan lebih daripada 14 juta pengikut.

Kemasyhuran baru Sartorius memburukkan lagi pembulian di sekolah. Pada tahun 2016, Sartorius mengakui beliau terpaksa beralih sekolah tiga kali berbeza pada tahun 2015 kerana diserang secara lisan, ditolak dan digoda oleh rakan sekelas. Media sosial menawarkan beliau menyembunyikan diri daripada buli, beliau menyatakan: "Sebelum Musical.ly, saya bukanlah yang paling luar biasa, aplikasi ini membantu saya membebaskan diri, seperti tiada siapa yang menonton selain kamera."

## Anugerah dan pencalonan

## Rujukan

# "Jacob Sartorius Reveals He Was Adopted in Uplifting New Video Blog"
# "Jacob Sartorius's "Hit or Miss" Music Video Will Bring Back Those 2009 Bieber Feels"
# https://www.famousbirthdays.com/people/jacob-sartorius.html
# http://www.billboard.com/music/jacob-sartorius
Jalan Lingkaran Dalam George Town

**Jalan Lingkaran Dalam George Town** ialah sebuah bandar Jalan lingkaran di George Town di Pulau Pinang, Malaysia. Ia terdiri dari hujung timur Persiaran Gurney, Jalan Pangkor, Jalan Perak dan Jalan Sungai Pinang, membentuk sebuah lingkaran yang mengandungi pusat bandar. Kedua-dua Pusat Daerah Perniagaan Daerah kota lama dan baharu, serta Tapak Warisan Dunia UNESCO, terletak di dalam lingkaran.

Jalan lingkaran diwujudkan bagi menguragkan kesesakan lalu lintas dengan bertindak sebagai laluan antara pantai utara George Town dan Lebuhraya Tun Dr Lim Chong Eu ke tenggara. Ketika jalan lingkaran ini dibentuk oleh jalan-jalan perbandaran, infrastruktur rancangan telah disediakan untuk mengubah jalan-jalan ke lebuh raya, termasuk pembinaan terowongan bawah tanah.

## Senarai persimpangan

## Lihat juga

* Pinang Tengah Ring Road
* Tun Dr Lim Chong Eu Lebuhraya
* Pengangkutan di Pinang

## Rujukan
Prades

**Prades** boleh bermaksud:
#### 
*Prades, Baix Camp, sebuah kawasan perbandaran yang terletak di Sepanyol dalam daerah Baix Camp, wilayah Catalonia. 
*Vilanova de Prades, sebuah kawasan perbandaran yang terletak di Sepanyol dalam daerah Baix Camp, wilayah Catalonia. 

#### 
*Prades, Ardèche, komun di jabatan Ardèche di Auvergne-Rhône-Alpes.
*Prades, Ariège, komun di jabatan Ariège di Occitanie.
*Prades, Haute-Loire, komun di jabatan Haute-Loire di Auvergne-Rhône-Alpes.
*Prades, Pyrénées-Orientales, komun di jabatan Pyrénées-Orientales di Occitanie.
*Prades, Tarn, sebuah komun yang terletak di komun Tarn di Occitanie.
*Prades-d'Aubrac, komun di jabatan di Aveyron di Occitanie.
*Prades-le-Lez, komun di jabatan Hérault di Occitanie.
*Prades-Salars, komun di jabatan di Aveyron di Occitanie.
*Prades-sur-Vernazobre, komun di jabatan Hérault di Languedoc-Roussillon Occitanie.
*Saint-Cirgues-de-Prades, komun di jabatan Ardèche di Rhône-Alpes di Auvergne-Rhône-Alpes.
Jalan Lingkaran Tengah Pulau Pinang

**Jalan Lingkaran Tengah Pulau Pinang** (jalan negeri Pulau Pinang P19) terdiri dari **Jalan Scotland**, **[[Green Lane, Pulau Pinang|Green Lane]]** dan **Jalan Tengku Kudin**, ialah  jalan lingkaran utama di Pulau Pinang, Malaysia.

## Senarai persimpangan
 

## Lihat juga

* George Kota Dalam Ring Road
* Pengangkutan di Pinang
Lopak

**Lopak**, **genangan** atau **lempuk** adalah pengumpulan kecil cecair, biasanya air, di permukaan. Ia boleh membentuk sama ada dengan takungan dalam lekuk pada permukaan, atau dengan tegangan permukaan pada permukaan rata.

Lopak biasanya cukup cetek untuk diranduk, dan terlalu kecil untuk menyokong bot atau rakit. Kanak-kanak kecil sering didapati menikmati percikan di lopak manakala hidupan liar kecil mungkin tertarik kepadanya.

## Lopak semula jadi dan hidupan liar

Lopak dalam landskap dan habitat semulajadi, apabila tidak disebabkan oleh hujan, dapat menunjukkan kehadiran tiris atau mata air. Tumbuhan, rumput, dan bunga liar yang bermusim kecil boleh bertumbuh dengan "permulaan" yang lembab yang disediakan oleh genangan.

Hidupan liar kecil, seperti burung dan serangga, boleh menggunakan lopak sebagai sumber kelembapan penting atau untuk mandi. Permatang air yang dibina sekeliling lopak yang menjadi mandian burung, adalah sebahagian daripada taman hidupan liar dan hiasan taman dan pemulihan "habitat mikro". Burung layang-layang menggunakan lom lembap yang berkumpul di lopak sebagai satu bentuk simen untuk membantu membina sarang mereka. Banyak jenis kupu-kupu dan beberapa serangga lain, tetapi terutama kupu-kupu jantan, memerlukan lendir untuk nutrien yang boleh dimakannya, seperti garam dan asid amino. 

Bagi beberapa bentuk kehidupan yang lebih kecil, seperti berudu atau jentik-jentik nyamuk, genangan air seperti lopak boleh membentuk seluruh habitat. Lopak yang tidak menguap dengan cepat boleh menjadi air bertakung, yang boleh tercemar oleh organisma yang membusuk dan sering menjadi rumah kepada pembiakan nyamuk, yang boleh bertindak sebagai vektor untuk penyakit seperti malaria dan, kebimbangan baru-baru ini di kawasan tertentu di dunia, Virus Nil Barat.

## Rujukan

## Bacaan lanjut

* Adler PH (1982) ["Soil and puddle visiting habits of moths"](https://web.archive.org/web/20120402010954/http://peabody.research.yale.edu/jls/pdfs/1980s/1982/1982-36(3)161-Adler.pdf) *Journal of the Lepidopterists' Society,* **36**: 161–173.
* Allocco, Maria (1999) "Puddle of light" *Phys. Teach.* **37**: 468.
* McLachlan A and Ladle R (2001) "Life in the puddle: behavioural and life-cycle adaptations in the Diptera of tropical rain pools" *Biological Reviews,*  **76** (3): 377–388. 
* Royston, Angela (2005) ''Water: Let's Look at a Puddle'' Heinemann/Raintree. .
* Weiss, Peter (2004) "Piddly puddle peril: Little water pools foil road friction" *Science News,* **166**(20): 308.
Abang Lejen

***Abang Lejen*** ialah sebuah filem aksi Malaysia 2015 arahan Azaromi Ghozali terbitan Mangkin Prestij Films. Filem ini ditayangkan pada 16 April 2015.

## Sinopsis
Mengisahkan tentang Ajim yang menetap di kampung bersama adiknya Alan. Ajim membesarkan Alan setelah kematian ibu bapa mereka dan sanggup melakukan apa saja demi adiknya itu. Ajim yang meminati filem Hindustan dan Tamil mempunyai kemahiran seni mempertahankan diri dan sering menjadi pelindung kepada penduduk kampung dan juga Alan.

Pada suatu hari ,peristiwa yang tidak diduga telah berlaku yang menyebabkan Alan berhijrah ke Kuala Lumpur dan tidak menghubungi lagi Ajim. Dek kerana risau akan adiknya, Ajim ke Kuala Lumpur diikuti Intan. Keadaan bertukar menjadi lain apabila Ajim mendapat tahu yang Alan berdepan dengan masalah. Ajim cuba membantu tetapi pertolongannya ditolak oleh Alan. Apakah sebenarnya berlaku kepada Alan? Bagaimana pula kesudahan cinta Intan terhadap Ajim?

## Pelakon

#### Pelakon utama
* Farid Kamil sebagai Ajim
* Fadlan Hazim sebagai Aman
* Intan Ladyana sebagai Intan
* Adibah Yunus sebagai Adiba
* Azlan Komeng sebagai Malik
* Along Eyzendy sebagai Karim
* Shahfiez Shamsuri sebagai Mail

#### Pelakon undangan
* Hamid Gurkha sebagai Tok Penghulu / Pak Long

#### Pelakon Kanak-kanak
* Adam Aliff Tay sebagai Aman kecil 
* Akid Imran Tay sebagai Aman kecil 
* Bella Dowanna sebagai Intan kecil 
* Danish Zakwan Karim kecil
* Muntazar Ghufran sebagai Salleh kecil

## Rujukan

## Pautan luar
*